Arne Emil Jacobsen

Arne Emil Jacobsen (* 11. február 1902, Kodaň, Dánsko† 24. marec 1971, Kodaň) bol originálny dánsky architekt a dizajnér, predstaviteľ funkcionalizmu. Znamenal veľký prínos pre rozvoj architektúry a dizajnu, zaoberal sa každým detailom svojich stavieb, aby docielil dokonalú súhru formy a obsahu, exteriéru a interiéru.
Životopis.
Pochádzal zo židovskej rodiny, ktorá už niekoľko rokov žila v emigrácii v Dánsku. Jeho otec, Johan Jacobsen, predával špendlíky a cvočky, jeho matka, Pouline Jacobsen, pracovala v banke. Arne už v detstve prejavoval obrovský kresliarsky talent, mnohé jeho kresby boli veľmi precízne. Túžil sa stať maliarom, no jeho otec ho presvedčil, aby šiel študovať architektúru, čo nakoniec nebolo zlé rozhodnutie, lebo v tejto profesii mohol využiť aj svoj umelecký potenciál. Na začiatku svojej cesty za svetovo uznávaným umelcom sa v Nemecku vyučil za murára, popri štúdiu mnohokrát navštívil Taliansko s cieľom spoznávať umenie. Neskôr sa prihlásil na kodanskú techniku, ktorú aj úspešne ukončil, ďalej pokračoval v štúdiu na Dánskej kráľovskej akadémii, kde už počas štúdia bol jeho talent neprehliadnuteľný, na škole bol ocenený za návrh niekoľkých kusov nábytku.
Najznámejšie práce ohľadom dizajnu nábytku sú stoličky.
Dielo.
Dizajnérske výrobky.
rozmery : šírka , hĺbka , výška sedadla 
Jacobsen použil novú techniku, ktorá mu umožnila ohnúť materiál, preglejku do dvoch častí, čím sa stala stolička unikátnou, ergonomickou a pripomínajúcou tvar presýpacích hodín. Spodok stoličky je prispôsobivý rôznym prostrediam, čiže má verziu štvornohej stoličky, päťnohej kolieskovej úradnej stoličky i verziu barovej stoličky. V každej z týchto mnohých verzii však chýbajú operadla a písací tablet môže byť do každej verzie pridaný.
Stolička bola exkluzívne vytvorená pre SAS Royal Hotel do jedálne. Stolička nikdy nebola masovo produkovaná a z tohto dôvodu sa zachovalo len pár exemplárov. Stolička je čalúnená s dreveným zakončením, lemovaním. Laminátové nohy sú rovnaké ako na Grand Prix stoličke. Hlavným účelom dizajnu stoličky je vysoké operadlo poskytujúce oddych a hostia sa cítia zrelaxovaní, pohodlne aj za stolom. Okrem toho, dobrý prístup medzi stoličkami pomáha k dobrej obsluhe. 
Vyrobená pre interiér SAS Royal Hotel, pre izby a bar. Približne 40 stoličiek bolo čalúnených hnedou kožou a použitých pre bistro. Zachovaných ostalo málo exemplárov.
Nemožno zabudnúť ani na Jacobsenovu bohatú architektonickú činnosť. Počas svojho života vytvoril množstvo významných diel.
Zoznam architektonických diel.
Benzínová pumpa v Skovshoved, Dánsko (1936).
Stavbu svojou architektúrou slohovo zaraďujeme do funkcionalizmu. Je zapísaná do zoznamu štátnych pamiatok. V roku 2002 bola rekonštruovaná. Stavbe dominuje oválna strieška, slangovo nazývaná „mushroom“, lebo pripomína hríb, ktorá poskytuje tieň a prístrešie pre tankujúcich motoristov. Strieška je podsvietená zospodu, čím sa stáva viditeľnou a výraznou hlavne v noci.
Radnica v Århus, Dánsko (1939 – 1942).
Na tejto stavbe Jacobsen spolupracoval s Erikom Møllerom. Stavba je funkcionalistická. V roku 1994 bola určená na zachovanie pre jej originálnu architektúru a zaradená do zoznamu štátnych pamiatok. Prvotné plány nezahŕňali vežu, po obrovskom tlaku verejnosti však bola pridaná do návrhov a postavaná. Fasáda je obložená kvalitným nórskym mramorom.
Radisson SAS kráľovský hotel v Kodani, Dánsko (1958 – 1960).
Hotel bol navrhnutý pre škandinávske aerolínie. Neskôr časť budovy odkúpila spoločnosť so sieťou hotelov Radisson. Svojho času to bol najväčší hotel v Dánsku a prvý mrakodrap v Kodani. Je umiestnený v strede mesta, blízko parku Tivoli.
Jedinečnosť Jacobsonovej architektúry spočíva v tom, že ho nezaujíma architektúra len ako budova, ale ako dizajnér sa venuje aj interiéru a jeho doplnkom. Pre tento hotel navrhol do reštaurácie príbor z nehrdzavejúcej ocele, „labuť“ a „vajce“ stoličky dopĺňajúce elegantnosť vestibulu. Veľa ním navrhnutého nábytku sa nahradilo obyčajným, len jedna izba ostala originálna. Bol v nej zachovaný zelený nábytok a drevené panely na stene. Izba č. 606 je stále k dispozícii na rezerváciu. 
Odborná verejnosť kritizovala budovu pre jej tvar pripomínajúci škatuľku cigariet, či podobnosť s lístkom MHD. Na tieto kritiky Jacobsen reagoval s úsmevom a s pripravenou vtipnou odpoveďou.
Budova evokuje pocit vysvetlenosti, ktorý je podporený umiestnením tenkých alumíniových priečok a bledého skla, čo je snaha vyhnúť sa dojmu dominantnej budovy, čo by bolo v rozpore s okolím.
St Catherine´s College, Oxford, Anglicko (1964 – 1966).
Je campus univerzity umiestnený pri brehu rieky Cherwell. Aj táto stavba sa nachádza v zozname pamiatok medzi najlepšími stavbami, s najvyšším možným ustanovením pre architektúru v Anglicku. Na rozdiel od ostatných campusov v Anglicku, je tento areál prehľadný, bez množstva koridorov a pasáží s množstvom originálnych detailov – navrhol príbor, všetok nábytok v izbách, zámky a kľúče, kľučky na dverách, umývadlá, kohútiky a všetky svetlá, schodiská sú originálne a kompletne navrhnuté. V areáli sa nachádza nádvorie uprostred ktorého je umiestnený trávnik, kde je kruh s dvoma libanonskými cédrami a rybník popri budovách. Medzi vybavenosť areálu patria internátne izby umiestnené v dvoch dlhých radoch, ubytovanie pre učiteľov. Súčasťou sú aj spoločenská miestnosť pre mladých a starých. K vybavenosti patrí i jedáleň značnej veľkosti s bridlicovou podlahou. V areáli nájdeme i zvonica, ktorá je viditeľná z diaľky, lebo ostatné budovy univerzity nie sú vyššie ako tri poschodia.